**Εκδήλωση διαδικτυακής παρουσίασης (webinar) του νέου αγγλόφωνου Διατμηματικού Προγράμματος Μεταπτυχιακών Σπουδών του Α.Π.Θ. στη Βιοϊατρική Μηχανική (Biomedical Engineering)**

Τα Τμήματα του ΑΠΘ: Ηλεκτρολόγων Μηχανικών και Μηχανικών Υπολογιστών, Μηχανολόγων Μηχανικών, Χημικών Μηχανικών, Πληροφορικής, Ιατρικής και Βιολογίας έχουν συστήσει το αγγλόφωνο Διατμηματικό Πρόγραμμα Μεταπτυχιακών Σπουδών με τίτλο: «Βιοϊατρική Μηχα­νική» («Biomedical Engineering», BME-AUTh), που θα λειτουργήσει για πρώτη φορά τον Οκτώβριο 2021.

Το BME-AUTh φιλοδοξεί να προσφέρει μία ευρεία και ολοκληρωμένη διεπιστημονική προσέγγιση στον ευρύτερο χώρο της επιστημών υγείας, μηχανικής και πληροφορικής μέσω της βαθιάς κατανόησης των επιμέρους αρχών και εμβάθυνση στα σημεία τομής των εν λόγω επιστημών με διασύνδεση και συνέργεια.

Την Παρασκευή 1/10/2021 στις 17:00 θα πραγματοποιηθεί διαδικτυακή εκδήλωση (webinar) για την παρουσίαση του BME-AUTh όπου θα παρουσιαστούν οι σκοποί, η δομή και λειτουργία, καθώς και η διάρθρωση του προγράμματος σπουδών του. Θα ακολουθήσουν ερωτήσεις και συζήτηση.

Η εκδήλωση είναι ανοιχτή σε όλους τους ενδιαφερόμενους μέσω της πλατφόρμας zoom στη διεύθυνση:

<https://authgr.zoom.us/j/94305032065?pwd=bEV3Rjc3MTFXbkRRcUVyWHBEa0hoZz09>

Διάρκεια: 45’

Πληροφορίες για την εκδήλωση και το BME-AUTh στον σύνδεσμο: <http://bme.web.auth.gr>

Επικοινωνία με το BME-AUTh στη διεύθυνση: [bme@auth.gr](mailto:bme@auth.gr)